Valencià:
La Llotja del Cànem enceta la temporada de tardor amb l'exposició «Sèrie blanc i negre» del fotògraf castellonenc Ismael Llopis. Es tracta d'una sèrie de fotografies preses amb càmera analògica en format mitjà i on s'utilitza únicament llum natural. Les obres exposades formen part d'un projecte que va  començar Llopis a Barcelona, però que es va veure truncat per la mort sobtada del fotògraf a causa d'un accident de trànsit.
L'acte d'inauguració de l'exposició va ser a càrrec de Carolina Fernández, la parella d'Ismael Llopis, que va incidir en el fet que «aquestes fotografies contenen la quintaessència de l'obra d'Ismael, com és el retrat naturalista, genuí i idiosincràtic de persones a priori anònimes». Visiblement emocionada, Carolina va destacar que l'obra «és el resultat d'un diàleg entre model i fotògraf, dins d'un procés col·laboratiu, en el qual arriben a enteses mútues i resolen a parts iguals, sense cap mena de jocs de poder». En aquest sentit, ha destacat que les fotografies s'han pres en moments en els quals les models se sentien empoderades, fortes, sensuals o sexuals.
La parella de l'artista va assenyalar que «la qualitat íntegra de l'obra és fruit de la seua mirada». Així, «cada fotografia és una impressió diferent, cada retrat és la canalització d'un món interior exterioritzat que evoca una sensació particular», fet que aporta varietat i riquesa a l'exposició. El visitant que s'aprope a la Llotja del Cànem observarà que en aquestes instantànies discorren conceptes tan diversos com el misteri, l'elegància, la banalitat, la dolçor, la llum, el perill, la diversió, la foscor, l'eròtica o la intimitat.
Ismael Llopis va ser cofundador de l'editorial Edicions Autors Anònims i de la revista Code Magazine. Va treballar com a redactor gràfic a El Periodico Mediterráneo, Metro, ADN, i a Rockdelux, treball que va compaginar amb diversos projectes en moda i publicitat.
L'exposició està formada per 25 fotografies que contacten amb tot el seu treball anterior, en el qual destaca la senzillesa. Organitzada pel Servei d'Activitats Socioculturals (SASC) de la Universitat Jaume I, la mostra romandrà oberta fins al dia 16 de novembre.

Español:
La Lonja del Cáñamo comienza la temporada de otoño con la exposición «Sèrie blanc i negre» del fotógrafo castellonense Ismael Llopis. Se trata de una serie de fotografías tomadas en cámara analógica en formato medio y donde se utiliza únicamente luz natural. Las obras expuestas forman parte de un proyecto que emprendió Llopis en Barcelona, pero que se vio truncado por la muerte repentina del fotógrafo a causa de un accidente de tráfico.
El acto de inauguración de la exposición fue a cargo de Carolina Fernández, la pareja de Ismael Llopis, que incidió en que «estas fotografías contienen la quintaesencia de la obra de Ismael, como es el retrato naturalista, genuino e idiosincrásico de personas a priori anónimas». Visiblemente emocionada, Carolina destacó que la obra «es el resultado de un diálogo entre modelo y fotógrafo, dentro de un proceso colaborativo, en el que llegan a entendimientos mutuos y resuelven a partes iguales, sin ningún tipo de juegos de poder». En este sentido, ha destacado que las fotografías se han tomado en momentos en los que las modelos se sentían empoderadas, fuertes, sensuales o sexuales.
La pareja del artista señaló que «la calidad íntegra de la obra es fruto de su mirada». Así, «cada fotografía es una impresión diferente, cada retrato es la canalización de un mundo interior exteriorizado que evoca una sensación particular», hecho que aporta variedad y riqueza a la exposición. El visitante que se acerque a la Lonja del Cáñamo observará que en estas instantáneas discurren conceptos tan diversos como el misterio, la elegancia, la banalidad, la dulzura, la luz, el peligro, la diversión, la oscuridad, la erótica o la intimidad.
Ismael Llopis fue cofundador de la editorial Edicions Autors Anònims y de la revista Code Magazine. Trabajó como redactor gráfico en El Periodico Mediterráneo, Metro, ADN, y en Rockdelux, trabajo que compaginó con varios proyectos en moda y publicidad.
La exposición está formada por 25 fotografías que contactan con todo su trabajo anterior, en el cual destaca la sencillez. Organizada por el Servicio de Actividades Socioculturales (SASC) de la Universitat Jaume I, la muestra permanecerá abierta hasta el día 16 de noviembre.